REPUBLIKA HRVATSKA

VARAŽDINSKA ŽUPANIJA

GRAD VARAŽDIN

VII. OSNOVNA ŠKOLA VARAŽDIN

KLASA: 406-01/19-01-8

URBROJ: 2186-91/19-01-2

Varaždin, 8. 8. 2019.

 - SVIM ZAINTERESIRANIM GOSPODARSKIM SUBJEKTIMA

POZIV

NA DOSTAVU PONUDE ZA IZVOĐENJE RADOVA REKONSTRUKCIJE I PRESPAJANJA INTERNE KANALIZACIJE VII. OSNOVNE ŠKOLE VARAŽDIN, DONJI KUĆAN

1.1. Podaci o naručitelju:

 **VII. OSNOVNA ŠKOLA VARAŽDIN**

 **42000 Varaždin, Varaždinska 131, Donji Kućan**

 OIB: 90052965740

 Broj telefona: 042/641-500, 207-380

 Broj telefaksa: 042/641-500

 Adresa elektroničke pošte: **ured@os-sedma-vz.skole.hr**

 Odgovorna osoba naručitelja: Ruža Levatić, ravnateljica škole

1.2. Podaci o osobi ili službi zaduženoj za komunikaciju s ponuditeljima:

 Ruža Levatić, ravnateljica škole

 Broj telefona: 042/641-500, 207-380

 Broj telefaksa: 042/641-500

 Adresa elektroničke pošte: ured@os-sedma-vz.skole.hr

1.3. Procijenjena vrijednost jednostavne nabave:

 Vrijednost: 97.800,00 kuna **(bez PDV-a)**

2. **PREDMET JEDNOSTAVNE NABAVE**

2.1 Opis predmeta jednostavne nabave

 Predmet jednostavne nabave je IZVOĐENJE RADOVA REKONSTRUKCIJE I PRESPAJANJA INTERNE KANALIZACIJE VII. OSNOVNE ŠKOLE VARAŽDIN, DONJI KUĆAN

Evidencijski broj nabave: JN/8-2019

 Ako ponuditelj dostavi ponudu koja u cijelosti ne odgovara potrebama naručitelja određenim u opisu predmeta nabave i tehničkim specifikacijama, odnosno ponudu kojom se nudi usluga koja očito ne zadovoljava potrebe naručitelja u odnosu na traženi predmet nabave, ponuda će biti ocijenjena kao neprikladna.

2.2 Količina predmeta jednostavne nabave

 Detaljan opis i količina predmeta nabave navedena je u Troškovniku instalacija kanalizacije prema Glavnom projektu, građevina: Rekonstrukcija i prespajanje interne kanalizacije VII. osnovne škole Varaždin, lokacija Donji Kućan , Varaždinska 131, t.d.: MMMXIX-7, po projektantu ARHIA d.o.o. Varaždin koji je sastavni dio ove dokumentacije. Ponuditelji su dužni nuditi predmet nabave prema vrsti, količini i tehničkoj specifikaciji kako je utvrđeno u Troškovniku koji je u privitku i čini sastavni dio ovog poziva.

Ponuditelj je u obvezi ponuditi jamstveni rok, a koji teče od dana potpisivanja primopredajnog zapisnika za izvršene radove.

Ponuditelj je u jamstvenom roku obvezan o svom trošku:

* Otkloniti sve nedostatke i kvarove na izvedenim radovima za vrijeme jamstvenog roka.

2.3 Mjesto izvođenja radova:

 Mjesto izvođenja radova je VII. osnovna škola Varaždin, Donji Kućan, Varaždinska 131, 42000 Varaždin.

2.4 Rok izvođenja i završetak radova:

 Početak izvođenja radova je po potpisivanju Ugovora o izvođenju radova, a poželjan završetak radova je 8. rujna 2019. godine.

3. OBVEZNI RAZLOZI ISKLJUČENJA PONUDITELJA

3.1 Plaćene dospjele porezne obveze i obveze za mirovinsko i zdravstveno osiguranje

Javni naručitelj će isključiti ponuditelja iz postupka jednostavne nabave ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je gospodarskom subjektu sukladno posebnim propisima odobrena odgoda plaćanja navedenih obveza.

 Dokumenti kojima se dokazuje da ne postoje razlozi za isključenje:

***Potvrda porezne uprave o stanju duga ili jednakovrijedni dokument nadležnog tijela države sjedišta gospodarskog subjekta.***

Ako se u toj državi ne izdaje takav dokument on može biti zamijenjen izjavom pod prisegom ili odgovarajućom izjavom osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta.

***Navedeni dokaz ne smije biti stariji od 30 dana računajući od dana početka postupka jednostavne nabave.***

U slučaju zajednice ponuditelja navedene okolnosti se utvrđuju za sve članove zajednice pojedinačno.

4. ODREDBE O SPOSOBNOSTI PONUDITELJA

4.1. Pravna i poslovna sposobnost ­­­­­­­­­­­­

4.1.1 Ponuditelj mora u postupku jednostavne nabave dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta.

4.1.2. Dokaz da ponuditelj ima ovlaštenog voditelja građenja koji je upisan u Hrvatsku komoru voditelja građenja.

 Dokumenti kojima se dokazuje pravna i poslovna sposobnost

 ***Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Navedeni dokaz ne smije biti stariji od 3 mjeseca računajući od dana početka postupka jednostavne nabave.***

 U slučaju zajednice ponuditelja okolnosti se utvrđuju za sve članove zajednice pojedinačno.

5. PONUDA

5.1. Sadržaj i način izrade ponude

 Ponuda treba sadržavati:

 1. sadržaj ponude s popisom dokumenata i ostalih priloga ponude

2. popunjen ponudbeni list (obrazac 3.), potpisan od ovlaštene osobe i ovjeren pečatom ponuditelja

 3. dokumente kojima ponuditelj dokazuje da ne postoje razlozi isključenja iz točke 3. 1.

 4. tražene dokaze sposobnosti iz točke 4. ove dokumentacije za nadmetanje

 5. popunjen troškovnik potpisan od ovlaštene osobe i ovjeren pečatom ponuditelja

 6. ostale isprave i dokumente ukoliko su traženi ovim Pozivom na dostavu ponuda.

 Sve zahtijevane dokumente kojima se dokazuje da ne postoje razlozi za isključenje ponuditelja i dokumente kojima dokazuju svoju sposobnost, ponuditelji mogu dostaviti u neovjerenoj preslici.

5.2 Način dostave ponude

 Ponuda se dostavlja u pisanom obliku, u zatvorenoj omotnici s nazivom i adresom naručitelja:

 **VII. OSNOVNA ŠKOLA VARAŽDIN, 42000 Varaždin, Varaždinska 131, Donji Kućan**

 **PONUDA ZA IZVOĐENJE RADOVA REKONSTRUKCIJE I PRESPAJANJA INTERNE KANALIZACIJE VII. OSNOVNE ŠKOLE VARAŽDIN – JN/8-2019**

 **“NE OTVARAJ”**

 Do isteka roka za dostavu ponude, ponuditelj može dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni ili dopuni ponude.

5.3 Alternativne ponude

 Alternativne ponude nisu dopuštene.

5.4 Način određivanja cijene ponude

 Ponuditelj izražava cijenu ponude u kunama. Cijena ponude piše se brojkama.

 U cijenu ponude bez poreza na dodanu vrijednost moraju biti uračunati svi troškovi i popusti.

5.5 Kriterij za odabir ponude

 Kriterij za odabir ponude je najniža cijena.

5.6 Jezik na kojem se izrađuje ponuda

 Ponuda se izrađuje na hrvatskom jeziku i latiničnom pismu.

5.7 Rok valjanosti ponude

 Rok valjanosti ponude je 120 dana od dana isteka roka za dostavu ponude.

6. OSTALE ODREDBE

6.1.1 Rok za dostavu ponuda je:

 - rok za dostavu ponuda: 13. kolovoza 2019. na adresu škole ili osobno dostaviti u tajništvo škole.

6.1.2 Svaka ponuda pristigla nakon roka iz točke 6.1.1. ne otvara se, obilježava se kao zakašnjela, te se neotvorena vraća pošiljatelju, bez odgode.

6.1.3 Otvaranje ponuda nije javno.

Otvaranje ponuda nije javno sukladno članku 12. Pravilnik o nabavi roba, radova i usluga jednostavne nabave VII. osnovne škole Varaždin.

 Ponude će otvoriti najmanje dva ovlaštena predstavnika naručitelja. Naručitelj na osnovi pregleda i ocjene ponuda donosi Odluku o odabiru koja se temelji na kriteriju za odabir ponude.

 Naručitelj se obvezuje poslati Odluku o odabiru zajedno sa Zapisnikom o otvaranju, pregledu i ocjeni ponuda svim gospodarskim subjektima koji su sudjelovali u postupku nabave, te Odluku o odabiru objaviti na svojim službenim internetskim stranicama.

6.2. Rok, način i uvjeti plaćanja

 Nakon izvršenih radova Naručitelj će plaćanje izvršiti na poslovni račun odabranog ponuditelja temeljem ispostavljenog računa u roku od 30 dana od dana izdavanja istog. Predujam isključen. Račun se dostavlja na adresu Naručitelja, a mora sadržavati sve zakonom propisane elemente (članak 79. Zakona o porezu na dodanu vrijednost “Narodne novine” 73/13, 99/136, 148/13, 153/13, 143/14 , 115/16 i 106/18).

6.3. Dopustivost dostave ponuda elektroničkim putem

 Nije dopušteno dostavljanje ponuda elektroničkim putem.

6.4. Posebne odredbe

Na ovaj postupak ne primjenjuju se odredbe ZJN 2016. Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

 RAVNATELJICA

 Ruža Levatić

Prilog:

1. Ponudbeni list
2. Ponudbeni troškovnik
3. Izjava